text: Hells Angels afviser huskøb i Padborg
  21 september 2011 kl. 12.52
  Hells Angels-talsmand Jørn Jønke Nielsen afviser, at rockerklubben skulle være på vej til at åbne en ny afdeling i Padborg.
  Syd- og Sønderjyllands Politi undersøger rygter om, at Hells Angels vil slå sig ned i byen, hvor Bandidos for nylig åbnede en rockerborg.
  Angiveligt skulle Hells Angels have kig på et bestemt hus i Nygade.
  - Pladder, pladder. Det vil jeg ikke hoppe på hvis jeg er dig, siger Jørn Jønke Nielsen til jv.dk.
  Han ønsker ikke at sige udtale sig om, hvorvidt rockerbanden ønsker at slå sig ned i Padborg.
  